જટાયુને આપણે વિશેષ તો ‘રામાયણ’ના સંદર્ભથી જાણીએ છીએ. રામ પંચવટીમાં રહ્યા ત્યારે સીતાજીના રક્ષણનું કામ તેણે માથે લીધું હતું. એ રામભક્ત હતો. સીતાનું હરણ કરીને લઇ જતા રાવણને તેણે રોક્યો હતો. વૃદ્ધ હોવા છતાં એણે રાવણ સાથે યુદ્ધ કર્યું હતું. રાવણે એની પાંખો કાપી નાખી અને નાસી ગયો. એની આવી દશા જોઈ રામ-લક્ષમણ વ્યાકુળ થયા. રામની ગોદમાં એ મૃત્યુ પામ્યો. રામે જ તેની અંત્યેષ્ટિ કરી હતી.